Document ID: 32002D0986

KOMISIJAS LĒMUMS
(2002. gada 13. decembris),
ar kuru groza Lēmumu 2001/881/EK, ar kuru izveido sarakstu, kur uzskaitīti robežkontroles posteņi, kas ir apstiprināti ārpuskopienas valstu dzīvnieku un dzīvnieku valsts produktu veterinārajām pārbaudēm, un Lēmumu 2002/459/EK, ar kuru uzskaita vienības ANIMO datortīklā
(izziņots ar dokumenta numuru C(2002) 4987)
(Dokuments attiecas uz EEZ)
(2002/986/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar kuru nosaka principus, kuri reglamentē veterinārās kontroles organizēšanu attiecībā uz produktiem, ko ieved Kopienā no ārpuskopienas valstīm[1], kurā grozījumi izdarīti ar Komisijas Lēmumu 2000/208/EK[2], un jo īpaši 6. panta 2. punktu,
ņemot vērā Padomes 1991. gada 15. jūlija Direktīvu 91/496/EEK, kas nosaka principus, kuri reglamentē veterinārās kontroles organizēšanu attiecībā uz dzīvniekiem, ko ieved Kopienā no ārpuskopienas valstīm un ar kuru groza Direktīvas 89/662/EEK, 90/425/EEK un 90/675/EEK[3], kurā jaunākie grozījumi izdarīti ar Direktīvu 96/43/EK [4]un jo īpaši tās 6. panta 4. punktu,
tā kā:
(1) Jo īpaši ņemot vērā attīstību atsevišíās dalībvalstīs un Kopienas pārbaudes, ir jāatjaunina robežkontroles posteņu saraksts ārpuskopienas valstu dzīvnieku un dzīvnieku valsts produktu veterinārajām pārbaudēm, kas apstiprināts ar Komisijas Lēmumu 2001/881/EK[5], grozīts ar Lēmumu 2002/455/EK[6], kurā norādīts ANIMO tīkla vienību skaits katram robežkontroles postenim.
(2) ANIMO tīkla vienību saraksts Komisijas Lēmumā 2002/459/EK[7], kurā norādīts ANIMO vienību skaits katram robežkontroles postenim Kopienā, ir attiecīgi jāatjaunina, ņemot vērā jebkuras attiecīgās izmaiņas un piemērojoties Lēmumā 2002/881/EK minētajam sarakstam.
(3) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2001/881/EK pielikumu aizstāj ar šā lēmuma pielikumu.
2. pants
Lēmuma 2002/459/EK pielikumu groza saskaņā ar šā lēmuma II pielikumu.
3. pants
Šis lēmums ir adresēts dalībvalstīm.
Briselē, 2002. gada 13. decembrī

Labels: 17
3
6
12
18